கேள்வி: தீஸ்தா ஆற்று நீர் பிணக்கு என்பது என்ன?
பதில்: File:Tista Barrage Bangladesh.jpg]] தீஸ்தா ஆற்று நீர் பிணக்கு (''Teesta Water Dispute''), தீஸ்தா ஆறு இந்தியாவின் சிக்கிம் மாநிலத்தில் உற்பத்தியாகி, மேற்கு வங்காளம் மற்றும் வங்காளதேசம் பாயும் பிரம்மபுத்திரா ஆறு கலக்கிறது. இதன் மொத்த நீளம் 414 கிலோமீட்டர் ஆகும். தீஸ்தா ஆற்று பகிர்ந்து கொள்வது தொடர்பாக இந்தியாவிற்கும் வங்காளதேசத்திற்கும் இடையிலான புவிசார் அரசியல் பிணக்குகளை உள்ளடக்கியது. தீஸ்தா ஆற்று நீர் வடக்கு வங்காளதேசத்தின் வேளாண்மை மற்றும் நீர்ப்பாசனத்திற்கு முக்கியமானது. குறிப்பாக வடக்கு வங்காளதேசத்தில் தீஸ்தா ஆறு பலரின் வாழ்வாதாரத்தை வளப்படுத்துகிறது மற்றும் இரு நாடுகளுக்கும் இடையிலான பரந்த இராஜதந்திர உறவுகளில் ஒரு முக்கியக் காரணியாகும். இது கூட்டு நீர் மேலாண்மை உத்திகளின் அவசியத்தை அடிக்கோடிட்டுக் காட்டுகிறது. தீஸ்தா ஆற்று நீர் தொடர்பான பிணக்குகள் 1947ஆம் ஆண்டு இந்தியப் பிரிவினைக்குப் பிறகு தொடங்கியது. அப்போது திஸ்தான் நதியின் நீர்ப்பிடிப்பு பகுதிகள் இந்தியாவிற்கும், கிழக்கு பாகிஸ்தான் இடையில் பிரிக்கப்பட்டது. 1971 ஆம் ஆண்டு வங்காளதேசம் சுதந்திரம் பெற்ற பிறகு இந்தப் பிரச்சினை மீண்டும் எழுந்தது. 1983ஆம் ஆண்டில், இரு நாடுகளுக்கும் இடையே ஒரு தற்காலிக நீர் பகிர்வு ஒப்பந்தம் செய்யப்பட்டது. இதன் மூலம் இந்தியாவிற்கு தீஸ்தா நதியின் நீரில் 39% மற்றும் வங்காளதேசத்திற்கு 36% வழங்கப்பட்டது. இருப்பினும் இந்த ஏற்பாடு நிரந்தர ஒப்பந்தமாக முறைப்படுத்தப்படவில்லை. அதன் பின்னர் விவாதங்கள் நடந்து வருகின்றது. வறண்ட காலங்களிலும் தீஸ்தா நீரில் 37.5% வங்கதேசத்துக்கு ஒதுக்க, 2011ஆம் ஆண்டில் முன்மொழியப்பட்ட வரைவு ஒப்பந்தத்திற்கு, மேற்கு வங்காள முதல்வர் மம்தா பானர்ஜியின் எதிர்ப்பு காரணமாக தீஸ்தா நதி நீர் ஒப்பந்தம் தடைப்பட்டது.
கேள்வி: தீஸ்தா ஆற்று நீர் பிணக்கு - வரலாற்று சூழல் பற்றி நீங்கள் என்ன அறிந்துள்ளீர்கள்?
பதில்: நிலையான நீர் பகிர்வு ஒப்பந்தம் இல்லாததால், வங்கதேசத்தின் வடக்குப் பகுதிகளில் குறிப்பிடத்தக்க அளவில் நீர்பாசானப் பற்றாக்குறைக்கு வழிவகுத்துள்ளது. எனவே கோடைகாலங்களில் விவசாயம் மற்றும் வாழ்வாதாரத்தை பாதிக்கிறது. தீஸ்தா நீர் பிணக்கு 2000களின் முற்பகுதியில் தொடங்கியது. இந்தியாவும் வங்காளதேசமும் நீர் பகிர்வு ஒப்பந்தம் குறித்து பேச்சுவார்த்தை நடத்தியது.
கேள்வி: தீஸ்தா ஆற்று நீர் பிணக்கு - புவிசார் அரசியல் முக்கியத்துவம் பற்றி விளக்கவும்.
பதில்: தீஸ்தா நதி இந்தியாவிற்கும், வங்கதேசத்திற்கும் முக்கியமானது. சர்வதேச உணவுக் கொள்கை ஆராய்ச்சி நிறுவனத்தின் (IFPRI) கூற்றுப்படி, தீஸ்தா நதி நீர் பற்றாக்குறை காரணமாக வங்காளதேசம் ஆண்டுதோறும் சுமார் 1.5 மில்லியன் டன் அரிசி உற்பத்தியை இழக்கிறது. இந்தியாவின் மேற்கு வங்க மாநிலத்தில் தீஸ்தா ஆற்றின் குறுக்கே கட்டப்பட்டுள்ள ''கசோல்டோபா'' தடுப்பணையின் கட்டுமானத்தால், வங்காளதேசத்தில் தீஸ்தா ஆற்றின் நீர் வரத்து குறைந்துள்ளது. இதனால் இரு நாடுகளுக்கும் இடையிலான தீஸ்தா நதி நீர் பிணக்கு தீவிரமாகியுள்ளது. மேற்கு வங்காள மாநிலத்தில், தீஸ்தா நதி நீர்ப்பாசனம் மற்றும் மின் உற்பத்திக்கு இன்றியமையாதது. பல நீர்மின் திட்டங்கள் ஆற்றின் மேல் நீர்ப்பிடிப்புப் பகுதிகளில் அமைந்துள்ளது. வடக்கு மேற்கு வங்காள மாநிலத்தில் 6 மாவட்டங்கள் தீஸ்தா ஆற்று நீரைச் சார்ந்துள்ளது. தீஸ்தா ஆற்று நீர் பிணக்கால் வங்காளதேசம்-இந்தியா உறவுகள் பாதிக்க வாய்ப்புள்ளது.
கேள்வி: தீஸ்தா ஆற்று நீர் பிணக்கு - இந்தியாவின் நிலைப்பாடு பற்றி விளக்கவும்.
பதில்: தீஸ்தா ஆற்று நீர் பாயும் இந்தியாவின் மேற்கு வங்காள மாநிலம், தங்கள் சொந்த நீர்ப்பாசனத் தேவைகள் மற்றும் நீர் மின் உற்பத்தி குறித்த கவலைகளை மேற்கோள் காட்டி, வங்காளதேசத்திற்கு நீர் பங்கீட்டை அதிகரிப்பதை எதிர்க்கிறது.
கேள்வி: தீஸ்தா ஆற்று நீர் பிணக்கு - சமீபத்திய முன்னேற்றங்கள் பற்றி நீங்கள் என்ன அறிந்துள்ளீர்கள்?
பதில்: 2024 ஆம் ஆண்டில், வங்காளதேசத்தின் இந்திய ஆதரவு பிரதமர் சேக் அசீனா பதவி விலகியதை அடுத்து மீண்டும் தீஸ்தா நீர் பிணக்கு எழுந்தது. முகம்மது யூனுஸ் தலைமையிலான வங்கதேச இடைக்கால அரசு, தீஸ்தா நீர் பிரச்சினையில் இந்தியாவுடன் பேச்சுவார்த்தைகளை மீண்டும் தொடங்க முன்னுரிமை அளித்தார்.[https://indianexpress.com/article/world/bangladesh-teesta-water-treaty-india-talks-sheikh-hasina-modi-9545804/ Bangladesh’s interim govt ‘keen to restart talks’ on Teesta water treaty with India] வங்கதேசத்தின் இடைக்கால அரசின் நீர் வள ஆலோசகரான ரிஸ்வானா ஹசன், தீஸ்தா நீர் பகிர்வு ஒப்பந்தத்தை முன்னெடுப்பதில் வங்கதேசத்தின் உறுதிப்பாட்டை மீண்டும் உறுதிப்படுத்தினார்.
கேள்வி: தீஸ்தா ஆற்று நீர் பிணக்கு - சவால்கள் பற்றி தகவல் சொல்.
பதில்: இந்தியாவில் தீஸ்தா ஆற்றின் தடுப்பணை திட்டம், மேற்கு வங்கத்தின் ஆறு வடக்கு மாவட்டங்களில் வேளாண்மைக்க்கான நீர்பாசானத்தை மேம்படுத்தவும் 67.50 வாட்டு (அலகு) புனல் மின்சாரம் உற்பத்தி செய்யவும் வடிவமைக்கப்பட்டுள்ளது. இந்த திட்டத்தில் தீஸ்தா தடுப்பணை, மகானந்தா தடுப்பணை மற்றும் விரிவான கால்வாய் அமைப்புகளும் அடங்கும். வங்காளதேசத்தில் பாயும் தீஸ்தா ஆற்று நீர் விவசாயத்திற்கு இன்றியமையாததாக உள்ளது. இந்நீர் வங்க தேசத்தின் ஆறு வடக்கு மாவட்டங்களில் மில்லியன் கணக்கான விவசாயிகளை ஆதரிக்கிறது. முகமது யூனுசின் இடைக்கால அரசாங்கத்தின் கீழ், தீஸ்தா நீர் ஒப்பந்தம் புதுப்பிக்கப்பட வாய்ப்பு உள்ளது. இருப்பினும், இந்தியா மற்றும் சீனாவுடனான உறவுகளை சமநிலைப்படுத்துவதில் வங்காளதேசம் இராஜதந்திர சவால்களை எதிர்கொள்கிறது, குறிப்பாக சீனாவால் ஆதரிக்கப்படும் $1 பில்லியன் மதிப்பிலான டீஸ்டா நதி திட்டம் தொடர்பாக. சீனா உள்கட்டமைப்பு மேம்பாட்டை வழங்கும். அதே வேளையில், இந்தியா மூலோபாய பாதுகாப்பு தாக்கங்கள் குறித்து கவலை கொண்டுள்ளது மற்றும் பிராந்தியத்தில் சீனாவின் செல்வாக்கைக் கட்டுப்படுத்த இந்தியா முயல்கிறது. வங்காளப் படுகையில் வளர்ந்து வரும் புவிசார் அரசியல், பிராந்திய ஆதிக்கம் குறித்த கவலைகளை அமெரிக்கா வெளியுறவுச் செயலர் வெளிப்படுத்தினார்.[https://www.tbsnews.net/bangladesh/us-does-not-want-dominance-any-particular-country-indo-pacific-region-foreign-secretary US against dominance of any particular country in Indo-Pacific: Foreign secretary] மேலும் பரந்த இந்தோ பசிபிக் கட்டமைப்பிற்குள், வங்கதேசத்தின் மூலோபாய முக்கியத்துவத்தை அடிக்கோடிட்டுக் காட்டுகிறது.